ACE เซ็น PPA โรงไฟฟ้า SPP Hybrid คลองขลุง สัญญาขายไฟกฟผ. 20 ปี
ACE เซ็น PPA โรงไฟฟ้า SPP Hybrid คลองขลุง สัญญาขายไฟกฟผ. 20 ปี
ACE เซ็น PPA โรงไฟฟ้า SPP Hybrid คลองขลุง สัญญาขายไฟกฟผ. 20 ปี
13 ม.ค. 2564

บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE แจ้งว่าเมื่อวันที่ 6 มกราคม 2564 บริษัท ไบโอ เพาเวอร์ แพลนท์ จำกัด (BPP) ซึ่งเป็นบริษัทย่อยที่บริษัทฯ ถือหุ้นโดยอ้อมสัดส่วน 100% ได้เข้าลงนามสัญญาซื้อขายไฟฟ้า (PPA) โครงการโรงไฟฟ้าพลังงานสะอาดคลองขลุงซึ่งเป็นโรงไฟฟ้า SPP Hybrid กับการไฟฟ้าฝ่ายผลิตแห่งประเทศไทย (กฟผ.) เป็นที่เรียบร้อยแล้ว
ส่วนความคืบหน้าของการเข้าลงนาม PPA ของโครงการโรงไฟฟ้า SPP Hybrid ของกลุ่มบริษัทฯ ที่เหลืออีก 3 โครงการ ซึ่งมีกำลังการผลิตติดตั้งรวม 73 เมกะวัตต์นั้น ปัจจุบันบริษัทย่อยซึ่งเป็นเจ้าของโครงการได้มีการดำเนินการตามขั้นตอนของหน่วยงานที่เกี่ยวข้องอย่างต่อเนื่องและมีความคืบหน้าตามลำดับเป็นที่น่าพอใจ
สำหรับโรงไฟฟ้า SPP Hybrid คลองขลุงของ BPP เป็นโรงไฟฟ้าที่ใช้พลังงานชีวมวลร่วมกับพลังงานแสงอาทิตย์ ขนาดกำลังการผลิตติดตั้งรวม 20 เมกะวัตต์ (MW) มีสัญญาซื้อขายไฟฟ้า (PPA) 13.31 เมกะวัตต์ กับ กฟผ. แบบ Feed-in Tariff (FiT) อายุสัญญา 20 ปี โดยมีที่ตั้งโครงการอยู่ในพื้นที่อำเภอคลองขลุง จังหวัดกำแพงเพชร
ทั้งนี้โรงไฟฟ้าดังกล่าวอยู่ติดกับแปลงที่ดินซึ่งเป็นที่ตั้งโครงการโรงไฟฟ้าชีวมวล VSPP คลองขลุงของบริษัท แอ๊ดวานซ์ คลีน เพาเวอร์ จำกัด (ACP) ซึ่งเป็นบริษัทย่อยที่บริษัทฯ ถือหุ้นโดยอ้อมสัดส่วน 100% โดยโรงไฟฟ้าชีวมวล VSPP คลองขลุงของ ACP เป็นโครงการโรงไฟฟ้าชีวมวล ขนาดกำลังการผลิตติดตั้ง 9.9 เมกะวัตต์ มีสัญญาซื้อขายไฟฟ้า (PPA) 8.0 เมกะวัตต์กับการไฟฟ้าส่วนภูมิภาค (กฟภ.) แบบ Feed-in Tariff (FiT) อายุสัญญา 20 ปี และปัจจุบันอยู่ระหว่างการก่อสร้าง